# אֲדוֹן הַסְלִיחוֹת

## מילים: מתפילת ה"סליחות"

**לחן: סגנון ספרד-ירושלים**

**מקאם: נָהָוַו'נְד**

אֲדוֹן הַסְּלִיחוֹת. בּוֹחֵן לְבָבוֹת. גּוֹלֶה עֲמוּקוֹת. דּוֹבֵר צְדָקוֹת
חָטָאנוּ לְפָנֶיךָ רַחֵם עָלֵינוּ:

הָדוּר בְּנִפְלָאוֹת. וָתִיק בְּנֶחָמוֹת. זוֹכֵר בְּרִית אָבוֹת. חוֹקֵר כְּלָיוֹת
חָטָאנוּ לְפָנֶיךָ רַחֵם עָלֵינוּ:

טוֹב וּמֵטִיב לַבְּרִיּוֹת. יוֹדֵעַ כָּל נִסְתָּרוֹת. כּוֹבֵש עֲוֹנוֹת. לוֹבֵש צְדָקוֹת.
חָטָאנוּ לְפָנֶיךָ רַחֵם עָלֵינוּ:

מָלֵא זַכִּיּוֹת. נוֹרָא תְהִלּוֹת. סוֹלֵחַ עֲוֹנוֹת. עוֹנֶה בְּעֵת צָרוֹת
חָטָאנוּ לְפָנֶיךָ רַחֵם עָלֵינוּ:

פּוֹעֵל יְשׁוּעוֹת. צוֹפֶה עֲתִידוֹת. קוֹרֵא הַדּוֹרוֹת. רוֹכֵב עֲרָבוֹת. שׁוֹמֵעַ תְּפִילוֹת. תְּמִים דֵּעוֹת. חָטָאנוּ לְפָנֶיךָ רַחֵם עָלֵינוּ:

אֲדוֹן הַסְּלִיחוֹת – בַּקָּשַׁת מְחילָה

האזינו לפיוט והקיפו בעיגול את הפזמון החוזר.

**תרמילון**

**בּוֹחֵן לְבָבוֹת** - יודע את מחשבות האדם

**גּוֹלֶה** - מגַלֶּה

**דּוֹבֵר צְדָקוֹת** - אומר דברֵי אמת וצדק

**הָדוּר בְּנִפְלָאוֹת** - עושה נִסּים גדולים

**חוֹקֵר כְּלָיוֹת** - מבין את רִגשותיו העמוקים של האדם

**כּוֹבֵש עֲוֹנוֹת** - דוחה את מתן העונש

**לוֹבֵש צְדָקוֹת** - מַרבֶּה במעשי צדקה וחסד

**זַכִּיּוֹת** - זְכוּיּוֹת

**נוֹרָא תְהִלּוֹת** – מהללים אותו על מעשיו הגדולים

**פּוֹעֵל יְשׁוּעוֹת** - עוזר ומסייע בשעות מצוקה

**קוֹרֵא הַדּוֹרוֹת** - רואה את מה שעתיד לקרות במשך מאות ואלפי שנים

**רוֹכֵב עֲרָבוֹת** - מושֵׁל בשמים ובארץ

**תְּמִים דֵּעוֹת** - שכל דבריו ומחשבותיו נכונים ואמיתיים

עַיינו במילות הפיוט והשלימו:

בפיוט מפארים את \_\_\_\_\_\_\_\_ ומתארים את \_\_\_\_\_\_\_\_. מידות האל מופיעות על פי \_\_\_\_\_\_\_\_\_\_\_. בפזמון \_\_\_\_\_\_\_\_ מֵהָאֵל שיִמחַל על \_\_\_\_\_\_\_\_\_ לא טובים שעשינו.

(מבקשים, סֵדֶר הָאָלֶף-בֵּית, מעשים, מידותיו, הָאֵל)

---------------------------------------------------------------------------------------------------------------------------------------------------------------------

האם גם לכם קרה שעשיתם מעשה לא טוב ורציתם שיִּמחלו לכם?

האם קרה שמישהו עשה לכם מעשה לא טוב ומחלתם לו?

אֲדוֹן הַסְלִיחוֹת - משלימים את השׁוֹפָר

האזינו לפיוט והשלימו את איור השופר על פי ההוראות הבאות:

1. מידותיו של האל בפיוט מופיעות על פי סֵדֶר הָאָלֶף-בֵּית. מִתחוּ קו מאות לאות בכל פעם שעוברים בשירה ממידה אחת של האל לזו שאחריה.
2. בכל פעם שֶׁשָּׁרים את המילים "חָטָאנו לפנֶיך רַחֵם עלינו", עִקבוּ בעזרת העיפרון אחר הקו המסולסל שמחבר את האות א' עם האות ת'.

**א**

**ג**

**ד**

**כ**

**י**

**ח**

**ז**

**ט**

**ת**

**ש**

**ב**

**ה**

**ו**

**ל**

**נ**

**מ**

**ר**

**ק**

**צ**

**פ**

**ע**

**ס**

☺

שירו את הפיוט "אדון הסליחות":

בחרו סולנים לשירת הבתים, וכל הכיתה תענה להם במילים "חָטָאנו לפָנֶיךָ רַחֵם עלינו".